जहानगंज (फर्रुखाबाद)। ताजपुर फीडर पर पिछले 15 दिनों से विद्युत आपूर्ति के नाम पर हो रहे खिलवाड़ से नाराज किसानों ने जमकर हंगामा किया। किसानों के डर से विद्युत कर्मियों ने छिपकर पीछा छ़ुड़ाया। किसानों का आरोप था कि सब स्टेशन पर ओसीबी खराब है, इंसूलेटर टूटे पडे़ हैं। टूटे तारों की मरम्मत के लिए सब स्टेशन में तार की व्यवस्था नहीं हैं। अधिकारी आते ही नहीं हैं। सब स्टेशन संविदा कर्मियों के भरोसे है।